laion/Wikipedia-Exotic huggingface dataset:
אליזבת דרמוט וולש

אליזבת דרמוט וולש (באנגלית: Elisabeth Dermot Walsh; נולדה ב-15 בספטמבר 1974) היא שחקנית אנגלייה. היא ידועה מהופעתה בתפקיד אליזבת בסרט "Falling for a Dancer" ובדמות ד"ר זארה קרמייקל בסדרת הדרמה "רופאים". וולש נולדה בווימבלדון בשם אליזבת קלייר לואיז וולש לשחקן האירי דרמוט וולש (1924–2002) ולאשתו השלישית השחקנית האנגלייה אליזבת מדליין אניר (1944–1993). יש לה אחות בשם אוליביה, ומנישואיו הקודמים של אביה יש לה אחות, סאלי, ואח, מייקל. היא למדה בווסט הית' סקול, שהיה פנימייה לבנות בעיר סבנאוקס בקנט. את הכשרתה המקצועית רכשה באקדמיה המלכותית לאמנות הדרמה (RADA) בלונדון. הופעת הבכורה של וולש בטלוויזיה הייתה בסרט "Falling for a Dancer". עוד הופיעה במיני-סדרה "Love in a Cold Climate", בסדרה "Unfinished Business", בפרק ב"רציחות במידסומר" ובסדרה הרפואית "הולבי סיטי" ב-2003 שיחקה בתפקיד ראשי בדמות אלינור קרלייל בעיבוד של ITV לספר "Sad Cypress" מאת אגאתה כריסטי. ב-2002 גילמה את ליליבט, המלכה אליזבת הצעירה, בסרט הטלוויזיה על חיי הורי המלכה "ברטי ואליזבת". ב-2009 הצטרפה לצוות השחקנים של אופרת הסבון של ה-BBC "רופאים" בתפקיד ד"ר זארה קרמייקל. היא שיחקה בתפקיד אורח בפרק בסדרה "מרק אהבה". בתיאטרון הופיעה במחזות "Ring Round the Moon", "שונא הבריות", "The Country Wife", "חיי גלילאו", ובעיבוד לספר "רבקה" לצדו של נייג'ל הייברס. וולש חיה בברמינגהם עם בן זוגה השחקן דילן צ'ארלס. "שונא הבריות", תיאטרון גייט, פברואר - מרץ 2003, בתפקיד ג'ניפר "The Rivals", בריסטל אולד ויק, 2004, בתפקיד ג'וליה מלוויל "רבקה", סיבוב הופעות, 2006, בתפקיד גברת דה וינטר "חיי גלילאו", תיאטרון אוליבייה, יולי - אוקטובר 2006, בתפקיד וירג'יניה "The Country Wife", תיאטרון היימרקט, אוקטובר 2007, ינואר 2008, בתפקיד גברת אליתאה "Ring Round the Moon", תיאטרון פלייהאוס, פברואר - מרץ 2008, בתפקיד דיאנה "האלכימאי", תיאטרון אוליבייה, ספטמבר - נובמבר 2006, בתפקיד דיים פילאנט אליזבת דרמוט וולש, במסד הנתונים הקולנועיים IMDb (באנגלית) "Elisabeth Dermot Walsh". IMDb.com. נבדק ב-14 בפברואר 2016. {{cite web}}: (עזרה) Boshoff, Alison (30 בינואר 2001). "Newcomers star in Mitford saga". Daily Mail. נבדק ב-3 ביולי 2009. {{cite web}}: (עזרה) Dermot Walsh (Obituary), The Telegraph, 3 July 2002 "Agatha Christie's Poirot: Sad Cypress". Internet Movie Database. נבדק ב-4 באוגוסט 2012. {{cite web}}: (עזרה) >"Love Soup: War Is Heck". Internet Movie Database. נבדק ב-4 באוגוסט 2012. {{cite web}}: (עזרה) "The Rivals". IMDb.com. נבדק ב-14 בפברואר 2016. {{cite web}}: (עזרה) "Theatre, dance, opera and cabaret reviews". The Stage.
אלקית מצוייצת

אלקית מצוייצת (שם מדעי: Aethia cristatella) היא מין של עוף ימי ממשפחת האלקיים. אורכם של האלקיות 18-27 ס"מ ומוטת כנפיהם 34-50 ס"מ. משקלם מגיע ל-195-330 גרם. היא בעלת נוצות שחורות, ומקור כתום בעל ציצה מזדקרת והעיניים לבנות ובעלות פס מאחוריהם. הם קטנות וגופם עגלגל עם רגליים בעלות קרומים. האלקית חיה במושבות צפופות בחופים וצוקים בצפון האוקיינוס השקט ובים ברינג ומקננות באיים מרוחקים כמו האיים האלאוטיים, האיים הקוריליים והאי סחלין. אלו עופות הניזונות בתוך הים מקריל ויצורי ים דומים. מדיה וקבצים בנושא אלקית מצוייצת בוויקישיתוף אלקית מצוייצת, באתר ITIS (באנגלית) אלקית מצוייצת, באתר NCBI (באנגלית) אלקית מצוייצת, באתר Animal Diversity Web (באנגלית) אלקית מצוייצת, באתר GBIF (באנגלית) אלקית מצוייצת באתר הרשימה האדומה של IUCN
סנדלוניים

סנדלוניים או סוליות גדולי שיניים (שם מדעי: Paralichthyidae) היא משפחה של דגים שטוחים מסדרת הסוליתאים הקרובים לסנדליים ולשטחנוניים. יש להם עיניים גדולות וצורת דמוית עפיפון ולסת גדולה הפונה למעלה ובה שיניים חדות. דגים אלה חיים באוקיינוסים הממוזגים והטרופים במי האוקיינוס השקט, האוקיינוס ההודי והאוקיינוס האטלנטי. הם מהלכים קרוב לקרקעית ולא שוחים הרבה. תזונתם מורכבת מדגים אחרים, סרטנים שונים ודיונונים. הם עצמם משמשים דגי מאכל באזורים רבים. משפחה סנדלוניים (Paralichthyidae) סוג Ancylopsetta סוג ומין יחיד Cephalopsetta ventrocellatus סוג Citharichthys סוג Cyclopsetta סוג Etropus סוג ומין יחיד Gastropsetta frontalis סוג Hippoglossina סוג Paralichthys סוג Pseudorhombus סוג Syacium סוג Tarphops סוג ומין יחיד Tephrinectes sinensis סוג ומין יחיד Thysanopsetta naresi סוג Xystreurys מדיה וקבצים בנושא סנדלוניים בוויקישיתוף סנדלוניים, באתר ITIS (באנגלית) סנדלוניים, באתר NCBI (באנגלית) סנדלוניים, באתר Animal Diversity Web (באנגלית) סנדלוניים, באתר האנציקלופדיה של החיים (באנגלית) סנדלוניים, באתר GBIF (באנגלית)
טחן קליפורני

טחן קליפורני המכונה גם עטלף הים (שם מדעי: Myliobatis californica) הוא מין של בטאי ממשפחת הטחניים המצוי במי האוקיינוס השקט בסמוך לחופי אמריקה הצפונית, מאורגון עד למפרץ קליפורניה אך נמצא גם דרומה יותר עד לאיי גלאפגוס. אורכו של הטחן יכול להגיע ל-1.8 מטר ומשקלו המרבי מגיע ל-91 ק"ג, אך יותר נפוץ למצוא אותו במשקל 9-13 ק"ג. הוא בעל כנפיים דמויות סהר מצידי גופו וראש גדול עם פה גדול ופתח זימים מגודל לידו נמצאים העיניים. הטחן חופר עם חוטמו בחול הימי כדי לחפש טרף קטן כמו דגים, חלזונות וסרטנים והוא יכול לחפור עד לעומק 20 ס"מ. הוא נפוץ סביב יערות קלפ או כרי אצות בימים ממוזגים. הטחן שוחה במים עם כנפיו העצומות לעבר אתרי החול ושם חופר עד שמגיע לטרף ובינתיים מושך כמה דגים הניזונים משיירי ארוחתו. טחן ניו זילנדי מדיה וקבצים בנושא טחן קליפורני בוויקישיתוף טחן קליפורני, באתר ITIS (באנגלית) טחן קליפורני, באתר NCBI (באנגלית) טחן קליפורני, בבסיס הנתונים ARKive (באנגלית) טחן קליפורני, באתר האנציקלופדיה של החיים (באנגלית) טחן קליפורני, באתר FishBase (באנגלית) טחן קליפורני, באתר GBIF (באנגלית) טחן קליפורני באתר הרשימה האדומה של IUCN
מליח אטלנטי

מליח אטלנטי (שם מדעי: Clupea harengus) הוא מין של דג מסוג מליח ממשפחת הסרדיניים המצוי בצפון האוקיינוס האטלנטי. זהו דג נפוץ ביותר שאורכו עד 45 ס"מ ומשקלו 1.1 ק"ג. הוא בעל קשקשים כסופים וראש קטן, הגוף מוארך ואין לו הרבה סנפירים. דג זה נחשב כשר ביהדות וממנו מכינים דג מלוח. המליחים שוחים ברחבי האוקיינוסים וניזונים מפלנקטון ומשטרגליים שהם תופסים בלסתות פעורות. להקות רבות מגיעות לימים הפוריים של צפון האוקיינוס האטלנטי כדי להיזון משפע הפלנקטון ובחורף הם נחים בפיורדים המגוננים עליהם מסערות. למליחים אויבים רבים, ביניהם דגים טורפים כמו הטונה, הסלמון, דגי הורדון והבקלה, כרישים, דולפיניים ולווייתני אורקה וכן כלבי ים, אריות ים, עופות ים שונים ודייגים אנושיים. אין להם כמעט הגנה מטורפיהם למעט הסתחררות בצורת כדור דגים היכול לבלבל כמה מיני טורפים. מדיה וקבצים בנושא מליח אטלנטי בוויקישיתוף מליח אטלנטי, באתר ITIS (באנגלית) מליח אטלנטי, באתר NCBI (באנגלית) מליח אטלנטי, באתר Animal Diversity Web (באנגלית) מליח אטלנטי, באתר האנציקלופדיה של החיים (באנגלית) מליח אטלנטי, באתר FishBase (באנגלית) מליח אטלנטי, באתר GBIF (באנגלית) מליח אטלנטי באתר הרשימה האדומה של IUCN
ליאן וילדאו

ליאן וילדאו (נולד ב-6 בפברואר 1981) הוא עיתונאי, שדרן ומגיש ספורט וחדשות ברדיו ובטלוויזיה. וילדאו החל את דרכו המקצועית בשנת 1998 כמפיק ספורט ברדיו דרום. בשנת 2003, אחרי שירותו הצבאי, הצטרף ככתב למקומון "זמן הנגב", מרשת מקומוני מעריב. בשנת 2006 מונה לעורך מדור הספורט של העיתון. בשנת 2005 חזר לרדיו דרום כשדר, עורך ומגיש. בשנת 2008 עבר לטלוויזיה והצטרף לרשות השידור ככתב בחדשות המקומיות בדרום. בהמשך גם הגיש את המהדורה. בשנים 2008–2011 שימש שדר קווים בשידורי הכדורגל של צ'רלטון. בשנת 2011 גויס לחטיבת החדשות של הערוץ הראשון ועסק בשלל תפקידים: כתב מהדורת מבט, עורך ומגיש משדרי חדשות ושדר ספורט. בין היתר היה שליח הערוץ במשחקים האולימפיים בלונדון 2012, אליפות העולם בשחייה בברצלונה 2013 והמשחקים הפאראלימפיים בריו דה-ז'ניירו 2016 במקביל, שידר והגיש ברשת ב' בתוכניות שירים ושערים וזה ברשת. בשנת 2017, עם סגירת רשות השידור, הצטרף לתאגיד השידור הישראלי והגיש בצוותא עם שרון פרי את תוכנית הספורט היומית בכאן ב'. בשנת 2018 היה שליח "כאן" למונדיאל ברוסיה ושידר ברדיו את משחקי חצי הגמר וגמר גביע העולם. במאי 2019 היה שליח רשת ב' למצעד החיים בפולין. בספטמבר 2019 היה העיתונאי הישראלי היחיד שנכנס לקטר וסיקר משם את אליפות העולם באתלטיקה ואת המשלחת הישראלית בדוחא. בשנת 2021 סיקר עבור "כאן חדשות" את המשחקים הפראלימפיים בטוקיו. בקיץ 2022 שידר וסיקר מפראג את אליפות אירופה בכדורסל ומשחקי נבחרת ישראל. בהמשך השנה שידר את משחקי ההכרעה במונדיאל בקטאר. בשנת 2023 סיקר ושידר מהמונדיאליטו בארגנטינה ומיורו הצעירות בגיאורגיה. בקיץ 2024 שידר ברשת ב' את משחקי אליפות אירופה בכדורגל ואת המשחקים האולימפיים בפריז. כיום מגיש את התוכנית "כאן ספורט" לסיכום אירועי השבוע, את פינות הספורט היומיות ב"הבוקר הזה" ו"בחצי היום" ואת התכנית "כאן דרום". ליאן וילדאו, ברשת החברתית פייסבוק ליאן וילדאו, ברשת החברתית אקס (טוויטר) ליאן וילדאו, במיזם "אישים" לתיעוד היצירה הישראלית שי מוגילבסקי, חלום חייו: ליאן וילדאו מסתער על שידורי האולימפיאדה, אתר nrg, יולי 2012. מבט - מדליה ראשונה לישראל במשחקים הפאראלימפיים בריו, הערוץ הראשון, 11 בספטמבר 2016. "אינשאללה כולם יהנו": מסע לאליפות העולם בקטר והתקווה הישראלית למדליה, "כאן חדשות", 26 בספטמבר 2019. ליאור לרנר, הבאר שבעי שהגיע הכי קרוב למדליה אולימפית בפריז, "וואלה - שבע דרום", 4 באוגוסט 2024 "כאן ספורט", להאזנה. כאן - תאגיד השידור הישראלי
אגם לאלולאלו

אגם לאלולאלו הוא אגם לוע שנמצא במערב האי ואליס, אחד האיים באוקיינוס השקט שמרכיבים את ואליס ופוטונה. עם שטח של 12 הקטאר, אגם הלוע הזה הוא גוף המים הגדול ביותר בוואליס ופוטונה. באגם חיים שני מיני דגים: Oreochromis mossambicus ,ו-Anguilla obscura (מין של צלופח). הנוכחות של המין השני באגם בלי קשר למקור מים מלוחים הוא, ככל הידוע, ייחודי. המליחות הגבוהה של המים העמוקים באגם מצביע, עם זאת, על קשר עם מים מליחים. מטוסי קרב אמריקאים שהוצבו באיי במלחמת העולם השנייה זרקו לתוך האגם ציוד מיותר לפני שהם עזבו את האי בסוף המלחמה מדיה וקבצים בנושא אגם לאלולאלו בוויקישיתוף Wallis & Futuna Country: Strategic Information and Developments עמוד 175
שירות ביון החוץ

האם התכוונתם ל... שירות ביון החוץ של אוקראינה – סוכנות הביון של אוקראינה שירות ביון החוץ של אזרבייג'ן – סוכנות הביון האזרית שירות ביון החוץ של אסטוניה – סוכנות הביון של אסטוניה שירות ביון החוץ של קזחסטן – סוכנות הביון הקזחית שירות ביון החוץ של רוסיה – סוכנות הביון הרוסית שירות ביון החוץ של רומניה – סוכנות הביון הרומנית
עראקי

עראקי הוא שם משפחת כהנים ביהדות תימן בדרך כלל נלווה לשם "הכהן" האם התכוונתם ל... בת ציון עראקי קלורמן – פרופסור מן המניין להיסטוריה, פילוסופיה ומדעי היהדותברסיטה הפתוחה שלום עראקי – (1685–1780) רב ונשיא קהילת יהודי תימן אורי עראקי – (2004) איש השקעות בעל חברה ציבורית הנסחרת באמריקה חיים שלמה עראקי – רב ואיש ציבור ירושלמי, מייסד שכונת נחלת אחים בעיר שלום יוסף עראקי – רב, מנהיג ואב בית הדין של העדה התימנית בירושלים עיראקי מי שמוצאו מעיראק עַראקי - ערק בניב תימני עראק
בית אוברנוביץ'

בית אוברנוביץ' (בסרבית: obernovići ,Обреновићи) היה בית אצולה אשר שלט בסרביה בין השנים 1815–1842, ושוב בין 1858–1903. ראש הבית שלט בתחילה כנסיך סרביה, ובהמשך כמלך סרביה. מילוש אוברנוביץ' הוביל באפריל 1815 את המרד הסרבי השני כנגד האימפריה העות'מאנית. העות'מאנים דיכאו את המרד אולם בסופו של דבר הסכים המושל עלי פאשה לשאת ולתת עם אוברנוביץ'. בהתאם להסכם, קיבלה סרביה אוטונומיה תחת השלטון העות'מאני בשם "נסיכות סרביה", ומילוש אוברנוביץ' הוכר כשליטה הבלתי מעורער, בעל תואר נסיך. צווי הסולטאן משנת 1830 ו-1833 הרחיבו זכויות אלה לשטח גדול יותר והפכו את סרביה לנסיכות שבראשה עמד אוברנוביץ' כנסיך בעל זכויות הניתנות להורשה. מילוש היה שליט אוטוקרטי, ולא אהוד במיוחד על בני עמו. ב-1839 הוא נאלץ לוותר על הכתר לטובת בנו מילאן אוברנוביץ'. מילאן היה חולה עוד לפני כן, ונפטר שבועיים לאחר שעלה לשלטון. ייתכן שהוא כלל לא ידע שהוכתר. במקומו עלה לשלטון אחיו, מיכאילו אוברנוביץ'. ב-1842 סולק מיכאילו מהשלטון, ובית קאראג'ורג'ביץ' עלה לשלטון בסרביה. ב-1858 חזר מילוש אוברנוביץ' בגיל 78 לשנתיים נוספות בשלטון בסרביה עד יום מותו. לאחר מותו, שוב הוכתר במקומו בנו, מיכאילו. ב-1868 נרצח מיכאילו, ויורשו המאומץ, מילאן אוברנוביץ' בן ה-14 עלה לשלטון. ב-1882 הכריז מילאן על התנתקות סופית מהשלטון העות'מאני, על הקמת ממלכת סרביה, ועל עצמו כ"מילאן הראשון, מלך סרביה". ב-1889 מת מילאן, ובנו אלכסנדר הראשון עלה לשלטון. ב-1903 נרצח אלכסנדר בארמונו יחד עם אשתו דראגה מאסין, במהלך הפיכה צבאית שהונהגה בידי קולונל דרגוטין דימטרייביץ' ("אפיס"). לא היו לו ילדים, והפרלמנט הסרבי הכתיר את פטר הראשון מבית קאראג'ורג'ביץ' כמלך החדש. בית אוברנוביץ' איבד את השליטה בסרביה לעד. מדיה וקבצים בנושא בית אוברנוביץ' בוויקישיתוף בית אוברנוביץ', באתר אנציקלופדיה בריטניקה (באנגלית)
המוט השחור

האדון נושא המוט השחור או בקיצור המוט השחור (באנגלית: Gentleman Usher of the Black Rod; בקיצור: Black Rod) הוא בעל משרה טקסית בפרלמנטים של מספר מדינות חבר העמים הבריטי. מקורו של התפקיד בפרלמנט הבריטי - בבית הלורדים. נושאת המשרה הנוכחית היא שרה קלארק, האישה הראשונה הממלאת את התפקיד. נושא התפקיד המקביל בבית הנבחרים בפרלמנט הבריטי נקרא הסרג'נט אט ארמס (באנגלית: "Serjeant-at-Arms"). המשרה נוצרה בשנת 1350 בצו מלכותי, אף שהתואר הנוכחי ניתן לה בשנת 1522. מקור השם בשרביט העשוי עץ הובנה שחור שבראשו אריה מוזהב המסמל את תפקידו. נושא התפקיד נבחר על ידי מזכיר בתי הפרלמנט וממונה על ידי המלך או המלכה. קודם לשנת 2002 נהוג היה שבעל תפקיד נושא המוט השחור היה קצין בכיר בדימוס של הצבא הבריטי, חיל הים המלכותי או חיל האוויר המלכותי, ובעל התפקיד נבחר בסבב בין שלושה ענפי צבא אלה. כיום נקבע שבעל התפקיד ייבחר במעין מכרז וללא סבב. סגנו של "המוט השחור" מכונה "השומר נושא המוט השחור" (Yeoman Usher of the Black Rod). תפקידו החשוב ביותר של המוט השחור הוא בעת פתיחת הפרלמנט כל שנה, אז הוא קורא לחברי בית הנבחרים לבוא אל בית הלורדים על מנת להאזין ל"נאום מן הכס" של המלך. כשהוא מגיע מבית הלורדים אל בית פשוטי העם, דלת ההיכל נטרקת בפניו, ועליו לנקוש שלוש פעמים בטרם היא נפתחת והוא יכול לזמנם אל הכס. כשהוא מסיים את דבריו, נהוג להשמיע דברי חידודים ולעג. מחוות אלו מסמלות את עצמאות הפרלמנט. הטקס מקושר בתודעה עם פריצתו של המלך צ'ארלס הראשון אל הפרלמנט ב-1642, ערב מלחמת האזרחים, וניסיונו הכושל לעצור חמישה צירים; עם זאת, אין זה ידוע מתי הונהג, אף כי הוא מתועד בימי מלכותו של צ'ארלס השני. תפקידים רשמיים נוספים כוללים: משרת אישי של המלך בהיותו בבית הלורדים, ובייחוד בטקס פתיחת הפרלמנט. מזכיר אישי של הלורד צ'מברלין. אחראי לליווים של זרים המבקרים בבית הנבחרים. אחראי להכנסת והוצאת השרביט (mace) המסמל את יושב ראש בית הלורדים מחדר הלורד צ'נסלור (תפקיד זה מבוצע בפועל על ידי סגנו של המוט השחור). אחראי להצגתם של הלורדים הממונים החדשים בפני בית הלורדים (הלורדים של הכנסייה אינם נדרשים לכך). אחראי להוצאת מתפרעים מאולם בית הלורדים. בקנדה תפקידו הרשמי הוא רק להביא את הבית התחתון אל המושל הכללי בפתיחת הנאום מן הכס, וכן נוכח בהצגתם של הסנטורים החדשים בפני הבית העליון. מלבד בפרלמנט הקנדי, גם בכל אחד ואחד מפרובינציות קנדה יש "מוט שחור" הנושא את המוט בביקורו של המשנה למושל בכל אחד מבתי הפרלמנט הפרובינציאלים וזאת אף שהם בני בית אחד (אין בית עליון ועל כן אין צורך לקרוא אליו את אנשי הבית התחתון). גם באוסטרליה התפקיד קיים בסנאט הפדרלי, ובכל מדינות אוסטרליה, למעט קווינסלנד, בה אין בית עליון. בניו זילנד, אף שבוטלה המועצה המחוקקת בשנת 1951, נותר תפקיד המוט השחור על כנו, והוא מזמן את חברי הפרלמנט הניו זילנדי לשמוע את הנאום מן הכס. טקס פתיחת הפרלמנט אתר האינטרנט הרשמי של המוט השחור רב-סרן טרנס כריסטופר, נושא המוט השחור בפרלמנט הקנדי המוט השחור, באתר אנציקלופדיה בריטניקה (באנגלית) נושא המוט השחור בפרלמנט האוסטרלי
חכאי זרועות

חכאי זרועות (שם מדעי: Brachionichthyidae) היא משפחת דגים מסדרת החכאים היכולים להלך על קרקעית הים בעזרת סנפירים דמויי זרועות כתחליף לשחייה, אך הם מסוגלים גם לשחות מעט. דגים אלה חיים בימים ממוזגים בקרבת החופים של אוסטרליה וטסמניה. הם בעלי ראש גדול, "זרועות" של סנפירים מתחת לגופם בעלות "אצבעות" קצרות וגוף מוארך שבקצהו זנב גדול. העור בעל שכבה דקה וחסרת קשקשים. הסנפירים של הגב והשת פרושים. לדגים אלה סנפיר עליון דמוי-חכה אך הוא אינו משמש לדיג ואינו פולט אור. הם ניזונים מדגים ויצורי ים קטנים דומים. במרץ 2020 המין Sympterichthys unipennis הוכרז כמין נכחד ברשימה האדומה של IUCN, לאחר שלא נצפה בטבע במשך יותר ממאה. מין נוסף של חכאי זרועות, Brachionichthys hirsutus, נמצא בסכנת הכחדה חמורה מאז 1996. Brachionichthys Brachiopsilus Histionotophorus - נכחד Pezichthys Sympterichthys Thymichthys מדיה וקבצים בנושא חכאי זרועות בוויקישיתוף חכאי זרועות, באתר ITIS (באנגלית) חכאי זרועות, באתר NCBI (באנגלית) חכאי זרועות, באתר האנציקלופדיה של החיים (באנגלית) חכאי זרועות, באתר GBIF (באנגלית)
גלדן כלבי

גִּלְדָּן כַּלְבִּי (שם מדעי: Scyliorhinus canicula) הוא מין של כריש ממשפחת הגלדניים החי במדפי יבשות באוקיינוס האטלנטי, חופי בריטניה ומחופי נורווגיה ודרומה עד לחופי סנגל וכן במדינות הים התיכון ובמערב הים השחור. אורכו של כריש קטן זה עד מטר אחד ומשקלו מגיע לשני ק"ג. כריש זה מנומר בצהוב עד כחול עם נקודות שחורות-ורודות. גופו בעל עור חלקלק והוא בעל סנפירים מעטים, בעיקר בסמוך לזנב הקצר והמגושם. הראש קטן ומזדקר למעלה והעיניים גדולות ומותאמות לראיית לילה. לזכרים ישנם לסתות ושיניים גדולות יותר מהנקבות. הכרישים ניזונים מיצורי ים כמו סרטנים, רכיכות ודגים קטנים ומגוונים בקווצי עור, תולעים ומיתרני זנב. הכרישים מתרבים במים הרדודים ומדביקים את הביצים בסמוך לאצות ים. אחרי 5-11 חודשים, תלוי בתאריך ובמזג האוויר, הצאצאים בוקעים ומתחילים לנוע באופן עצמאי. מדיה וקבצים בנושא גלדן כלבי בוויקישיתוף גלדן כלבי, באתר ITIS (באנגלית) גלדן כלבי, באתר NCBI (באנגלית) גלדן כלבי, באתר Animal Diversity Web (באנגלית) גלדן כלבי, באתר FishBase (באנגלית) גלדן כלבי, באתר GBIF (באנגלית) גלדן כלבי באתר הרשימה האדומה של IUCN מילון בעלי חיים: דגי סחוס (תש"ס), 2000. האקדמיה ללשון העברית
יחסי אוסטריה–דנמרק

בין הרפובליקה הפדרלית של אוסטריה לבין ממלכת דנמרק מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי. במהלך מלחמת שלושים השנים התערבה דנמרק לצד הפרוטסטנטים נגד בית הבסבורג, אולם מאוחר יותר לחמה אוסטריה לצד דנמרק במלחמת טורטנסון ובמלחמת הצפון השנייה נגד שוודיה. במהלך המלחמות הנפוליאוניות לחמה דנמרק לצד צרפת, אולם לא לחמה ישירות באוסטריה. בתגובה על לחימתה לצד צרפת, אושר בקונגרס וינה שלטונה של שוודיה בנורווגיה שנלקחה מדנמרק. בשנת 1848 פרצה מלחמת שלזוויג הראשונה, בין ממלכת דנמרק לבין הקונפדרציה הגרמנית. המלחמה פרצה עקב דרישת דוכסויות שלזוויג-הולשטיין להשתחרר מתלותם בממלכת דנמרק, והסתיימה בניצחון דני, שהשאיר את הדוכסויות תחת שלטון דני. בשנת 1864 פרצה מלחמת שלזוויג השנייה, בין ממלכת דנמרק לבין ממלכת פרוסיה והאימפריה האוסטרית. המלחמה פרצה עקב מותו של פרדריק השביעי, מלך דנמרק ללא יורש מוסכם על הקונפדרציה הגרמנית. המלחמה פרצה ב-1 בפברואר 1864, והסתיימה ב-30 באוקטובר באותה שנה בתבוסת דנמרק. כתוצאה מהמלחמה סופחו דוכסויות שלזוויג-הולשטיין וסקסוניה-לאוונבורג לפרוסיה ואוסטריה. לאחר שנתיים, בשנת 1866 התקיימה מלחמת אוסטריה–פרוסיה, שפרצה בעקבות סכסוך בין אוסטריה לפרוסיה על אופן השליטה במחוזות שנכבשו שנתיים קודם מדנמרק. מדינות האזור שהיו חברות בקונפדרציה הגרמנית הצטרפו למלחמה, מיעוטן תמכו באוסטריה ורובן בפרוסיה, המדינה החזקה והמשפיעה באזור, שניצחה במלחמה. תוצאת ניצחונה של פרוסיה הייתה יצירת הקונפדרציה הצפון-גרמנית, על ידי פרוסיה ומדינות האזור השונות. בסוף המלחמה סיפחה פרוסיה את שטחי שלזוויג והולשטיין במלואם, וכן את ממלכת הנובר ומדינות גרמניות אחרות שנמצאו קודם תחת שלטון אוסטריה או בהשפעתו, ובכך סללה את הדרך לקראת איחוד גרמניה שהתרחש לאחר הניצחון על צרפת במלחמת צרפת–פרוסיה בשנת 1871. ב-19 בדצמבר 1925 כוננו אוסטריה ודנמרק יחסים דיפלומטיים ביניהם. לאחר מלחמת העולם הראשונה נשלחו מווינה 25,000 ילדים שסבלו מתת תזונה לדנמרק, שם קיבלו מזון וסיוע עד להתאוששותם, ולאחר מלחמת העולם השנייה שוב נשלחו 14,000 ילדים מווינה לצורך כך. לאחר מלחמת העולם השנייה הצטרפה דנמרק לנאט"ו ולאיחוד האירופי, ובשנת 1995 הצטרפה אף אוסטריה לאיחוד האירופי. לאוסטריה משלחת מסחרית בקופנהגן. הסחר בין אוסטריה לדנמרק עלה מינואר עד אוגוסט 2010. הייצוא האוסטרי לדנמרק גדל בכמעט 4%, בעיקר בשל גידול בייצוא בענפי התעשייה, והוא נבע בעיקר מעליית היצוא של מוצרים פרמצבטיים ב-8% ועליית יצוא הברזל והפלדה ב-20%. אוסטריה מחזיקה בדנמרק שגרירות בקופנהגן, ו-3 קונסוליות באבנרה, אורהוס ואודנסה. מאידך, דנמרק מחזיקה באוסטריה שגרירות בווינה, ו-4 קונסוליות כבוד בגראץ, אינסברוק, לינץ וזלצבורג . ילדי וינה זוכרים את דנמרק קריסטליגט דגבלד עלון השגרירות האוסטרית - סעיף מסחרי אתר על יחסי מדינות
אסנאד

האִסְנַאד או הסנד (בערבית: الاسناد, תעתיק מדויק: אלאסנאד; السند, אלסנד; משמעות מילולית: סימוכין, מקורות, העברה) הוא שרשרת המוסרים המופיעה בראשית כל חדית'. האסנאד מורכב מרשימת שמות שחוזרת בסופו של דבר אל מוחמד או אל אחד מהצחאבה. מטרת האסנאד היא לספר את מקור הפסיקה הנובעת מהחדית'. מהימנות רשימת השמות (התאמה הגיונית יחסית לתקופות בהן חיו המוסרים השונים) משפיעה רבות על קטלוג החדית' ועל אמינותו. ה"מוסרים" באסנאד מכונים "מוסניד" (مسند - מֻסְנִד). המוסרים הראשונים היו חברי מוחמד, הסחאבה, שעקבו אחרי כל מעשה ממעשיו והקשיבו לדבריו. אחרי מותו נהרו אליהם המוני מאמינים לשמוע מפיהם על הסונה (אורח החיים) של הנביא. אנשי הדור השני המשיכו בהפצת המסורות שקיבלו מפי הסחאבה ומסרו אותן לבאים אחריהם. כך נוצרה שרשרת המוסרים, האסנאד. ייתכן שמקור המנהג הוא בדרך המסירה בעל פה של השירה בתקופת הג'אהליה (התקופה הטרום אסלאמית) או בתלמוד בדומה ל-"אמר רב יהודה אמר שמואל". האסנאד הוא לעיתים קרובות ארוך יותר מתוכן החדית'. לפעמים נמסרו גם שרשראות מוסרים שונות לאותו החדית', או לאותו החדית' בשינויי נוסח קלים, כדי לחזק את מהימנותו. חכמי האסלאם החליטו להעביר את שבט ביקורתם על האסנאד בלבד ולא העזו לגעת בתוכן החדית', שהרי הנביא מוחמד יכול לומר כל דבר מראש, לקבל כל תנועה פוליטית או להביע כל דעה. הם פיתחו מדע אשר קראו לו "מדע החדית'" (علم الحديث) שבו תפסו חלק ניכר "מדע האנשים" (علم الرجال) ו"הטלת פגם והכרזה על יושר" (الجرح والتعديل), שמשמעותם בדיקת האנשים המופיעים בשרשראות האסנאד ובדיקת דרך קשירת חוליות השרשרת זו בזו. הם קבעו קריטריונים כדי ללמוד את מהימנותם של מוסרים בשרשרת לפי מידת יושרם, יראת השמיים שלהם, קיום מצוות על ידם וכיוצא בזה. כך למשל לא יכול היה שותה יין להיות מוכר כמקור מהימן ומוסמך (ثقة). הם קבעו מתי היו המוסרים והיכן, לאן נדדו והיכן נפגשו זה עם זה. בצורה כזאת החיו בלבוש אסלאמי את מדע הגנאלוגיה שהיה אהוב מאוד על הערבים בתקופת הג'אהליה (התקופה הטרום אסלאמית). יחד עם חקר האנשים נחקרו שרשראות המוסרים עצמן ונקבע מהם הפגמים הפוגמים במהימנותן, כגון חוסר של חולית ביניים בין שני מוסרים, אשר לא יכלו להיפגש אישית זה עם זה בשל תקופות חייהם השונות או הריחוק הגאוגרפי ביניהם, חוסר של החוליה האחרונה הצריכה לקשור את הדברים לנביא מוחמד עצמו, וכיוצא בזה. על סמך הממצאים סיווגו את החדית'ים לשלוש קטגוריות עיקריות של מהימנות (ראה פרוט בערך חדית'). לאחר האסנאד בא המַתְן שהוא תכנו המילולי של החדית' המכיל את הסיפור והפסיקה. חדית' מתן אסנאד, באתר אנציקלופדיה בריטניקה (באנגלית) מאיר יעקב קיסטר, "חדית'", האנציקלופדיה העברית י"ז, חברה להוצאת אנציקלופדיות בע"מ, תשכ"ט, עמ' 142 חוה לצרוס-יפה, "התפתחות התורה שבעל-פה וההלכה", בתוך, פרקים בתולדות הערבים והאסלאם, רשפים (משרד ראש הממשלה, לשכת היועץ לענייני ערבים), תשכ"ז, עמ' 158 ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
ג'ונתן לוקה

ג'ונתן לוקה (בפורטוגזית: Jonatan Lucca; נולד ב-2 ביוני 1994) הוא כדורגלן ברזילאי המשחק באבש בעמדת הקשר האחורי. לוקה התחיל את הקריירה שלו בסנטו אנגלו ממנה עבר למחלקת הנוער של מועדון הפאר אינטרנסיונל. בקיץ 2012 הצטרף למחלקת הנוער של רומא. בינואר 2014 הושאל לאתלטיקו פרנאאנסה. במדי פרנאאנסה שיחק 4 משחקים בליגה בעונתו הראשונה ובינואר 2015 חתם רשמית במועדון. בקיץ 2015 חתם בגואראטינגואטה מהליגה הברזילאית השלישית. באוקטובר 2015 חתם בגואה מהסופר ליג ההודית. ב-15 באוקטובר 2015 לוקה הבקיע את שער הבכורה שלו בקריירה בניצחון 1-3 נגד נורת'אסט יונייטד. בינואר 2016 חתם בקלאנטן מליגת העל המלזית בה עד ה-2 ביוני 2016, אז שוחרר מהמועדון. באוקטובר 2016 חזר לסופר ליג ההודית כאשר חתם בפונה סיטי. ב-28 ביוני 2017 חתם בבני סכנין מליגת העל, אך שוחרר ב-28 באוגוסט 2017 וחזר לפונה סיטי. בינואר 2020 לוקה חתם בפארנסה. ג'ונתן לוקה, באתר Transfermarkt ג'ונתן לוקה, באתר Soccerway ג'ונתן לוקה, באתר WorldFootball.net ג'ונתן לוקה, באתר FootballDatabase.eu מערכת ONE, ‏כליבאת חתם בבני סכנין: הגיע הזמן לחזור הביתה, באתר ONE‏, 28 ביוני 2017 דורון בן דור, ‏לוקה יפצה את סכנין וישוחרר, טוטוביצקי סיכם, באתר ONE‏, 28 באוגוסט 2017 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ונתן לוקה".
עפייניים

עַפְיָנִיִּים (שם מדעי: Engraulidae) היא משפחה של דגי גרם מסדרת הסרדינאים. המשפחה כוללת 17 סוגים, שהבולט בהם הוא הסוג עפיין (אנשובי, Engraulis). העפייניים הם דגים החיים בכל האוקיינוסים בלהקות גדולות וניזונים מפלנקטון. אורכם יכול להגיע ל-2–40 סנטימטר. הם בעלי קשקשים כסופים-כחולים, ראש קטן אך פה גדול, היכול לשאוב פלנקטון, וזנב מפוצל. הם חיים בשכבה הראשית של המים ומושכים אליהם מגוון טורפים וכן דייגים אנושיים. סוג ומין יחיד Amazonsprattus scintilla Anchoa Anchovia Anchoviella Cetengraulis Coilia Encrasicholina עפיין (Engraulis) Jurengraulis juruensis Lycothrissa crocodilus Lycothrissa Pseudosetipinna haizhouensis Papuengraulis micropinna Pterengraulis atherinoides Setipinna Stolephorus Thryssa מדיה וקבצים בנושא עפייניים בוויקישיתוף עפייניים, באתר ITIS (באנגלית) עפייניים, באתר NCBI (באנגלית) עפייניים, באתר Animal Diversity Web (באנגלית) עפייניים, באתר האנציקלופדיה של החיים (באנגלית) עפייניים, באתר GBIF (באנגלית) עפייניים, באתר אנציקלופדיה בריטניקה (באנגלית) עפייניים במילון בעלי חיים: דגי הגרם (תשע"ב), 2012, באתר האקדמיה ללשון העברית